**Kritéria prijatia uchádzačov do Odborného učilišťa**

**pre šk. rok 2021/2022**

Riaditeľ Spojenej školy internátnej, Duchnovičova 479, Medzilaborce v zmysle § 100 a §62 až §68 zákona č. 245/2008 o výchove a  vzdelávaní (školský zákon) a o zmene a doplnení niektorých zákonov pre prijímanie uchádzačov do 1. ročníka  Odborného učilišťa, ktoré je organizačnou zložkou Spojenej školy internátnej, Duchnovičova 479, Medzilaborce pre školský rok 2021/2022 určuje:

**KRITÉRIA PRIJATIA ŽIAKOV DO 1. ROČNÍKA**

**PRE ODBORNÉ UČILIŠTE**

|  |  |  |  |
| --- | --- | --- | --- |
| **Názov odboru** | **kód** | **Počet tried** | **Počet prijímaných** |
| **Opatrovateľská starostlivosť v zariadeniach sociálnej starostlivosti** | **6485 G** | **1** | **14** |
| **Stavebná výroba – murárske práce** | **3686 G 03** | **1** | **14** |

**1.Podmienky prijatia žiaka**

Do odborného učilišťa sa prijímajú žiaci s mentálnym postihnutím alebo žiaci s mentálnym postihnutím v kombinácii s iným zdravotným postihnutím, ktorí ukončili vzdelávanie v poslednom ročníku základnej školy alebo ukončili povinnú školskú dochádzku.

Pre prijatie uchádzača do 1. ročníka v školskom roku 2021/2022 bude rozhodujúce :

**2.Pedagogická dokumentácia uchádzača do 1. ročníka OU  bude obsahovať**

* prihláška na štúdium
* potvrdenie o nastúpení/nenastúpení do strednej školy do 25.05.2021
* aktuálna správa zo psychologického a špeciálnopedagogického  vyšetrenia, nie staršia ako jeden rok, odporúčajúce štúdium na našom type školy
* návrh na prijatie žiaka so špeciálnymi výchovno-vzdelávacími potrebami

**3. Forma, obsah a rozsah prijímacej skúšky**

Uchádzači o štúdium vykonajú prijímaciu skúšku z nasledovných predmetov :

Písomný test zo slovenského jazyka ……………………………….…........0 - 25 bodov  
Písomný test z matematiky …………………………………………..............0 - 25 bodov  
Praktické skúšky k zvolenému odboru …………………………….....................0 - 50 bodov

Písomné skúšky sú v rozsahu učiva ŠZŠ. Minimálny súčet bodov, ktorý musí žiak dosiahnuť je 30 bodov. Menej ako 30 bodov sa považuje za nesplnenie podmienok prijatia.

**V prípade rovnosti bodov :**

Prednosť majú uchádzači so ZPS. Berie sa do úvahy zdravotná spôsobilosť uchádzača na štúdium vo zvolenom odbore. Zohľadní sa stupeň mentálneho postihnutia a samotný záujem uchádzača o zvolený odbor.

**4. Prvé kolo** **prijímacích skúšok** bude: prvý termín dňa **3. mája 2021 o 8.00 hodine a**druhýtermín **10.mája 2021 o 8.00 hodine**.  Riaditeľ rozhodne o prijatí – neprijatí uchádzačov do troch dní od termínu prijímacích skúšok. Výsledky budú zverejnené na oznamovacej tabuli vo vestibule školy a na webovej stránke školy. Po doručení rozhodnutia o prijatí sú uchádzači povinní zúčastniť sa zápisu do 1. ročníka. Termín zápisu do prvého ročníka bude zákonným zástupcom prijatých uchádzačov doručený spolu s rozhodnutím o prijatí.

**5. Druhé kolo prijímacích skúšok**

Ak zapísaný počet žiakov bude menší ako plánovaný počet prijatých žiakov, škola uskutoční druhé kolo prijímacích skúšok dňa 22.6.2021  podľa kritérií platných v prvom kole.

**6. Prijímanie bez prijímacej skúšky**

Bez prijímacej skúšky budú prijatí žiaci do učebných odborov, kde počet uchádzačov neprevyšuje počet plánovaných žiakov v triede ( menej ako 14) a sú zdravotne spôsobilí pre zvolený odbor

Prerokované v pedagogickej rade školy dňa 21.1.2021

V Medzilaborciach 22.02.2021

                                                                                                              Mgr. Jozef Capcara

                                                                                                          riaditeľ školy